stanford-oval/wikipedia huggingface dataset:
Bilineaarinen interpolaatio
Bilineaarinen interpolaatio nelikulmiossa > Yksikköneliössä: bilineaarisesti

Interpoloidan bilineaarisesti origosta alkavan yksikköneliön, eli alueen [0, 1]×[0, 1], sisäpisteen (x, y) arvo f(x, y). Merkitään neliön kärjissä sijaitsevat funktion arvot f(0, 0) = f00,f(0, 1) = f01, f(1, 0) = f10 ja f(1, 1) = f11. Vaakasuorilla sivuilla suoritetut lineaarit interpoloinnit tuottavat arvot f(x, 0) = fx0 ja f(x, 1) = fx1 seuraavasti
Kun interpoloidaan pystysuoraan f(x, y) = fxy, saadaan
Bilineaarinen interpolaatio nelikulmiossa > Suorakulmiossa: bilineaarisesti

Valitaan suorakulmiosta yksi sivu ja sivulta piste. Lasketaan tämän pisteen arvo lineaarisella interpolaatiolla sivunsa päätepisteiden avulla. Piirretään sivun pisteestä normaali suorakulmion vastakkaiselle sivulle. Normaalin leikkauspiste vastakkaisen sivun kanssa on seuraavan interpolaation kohde. Se suoritetaan vastakkaista sivua pitkin. Kun molempien pisteiden interpoloidut arvot tunnetaan, voidaan pisteiden väliset suorakulmion sisäpisteet interpoloida lineaarisesti.
Interpoloidaan bilineaarisesti pisteessä (x, y) olevaa arvoa suorakulmion kärjissä (viereinen kuva) Q11 = (x1, y1), Q12 = (x1, y2), Q21 = (x2, y1), and Q22 = (x2, y2) olevien arvojen f(x1, y1) = f11, f(x1, y2) = f12, f(x2, y1) = f21 ja f(x2, y2) = f22 avulla (viereinen kuva).
Aluksi interpoloidaan lineaarisesti x-akselin suuntaan. Kohdassa x, ylä- ja alasivulla, sijaitsevat pisteet R1 = (x, y1) ja R2 = (x, y2). Näihin pisteisiin interpoloidaan arvot f(x,  y1) = fx1 ja f(x,  y2) = fx2
Viimeisessä vaiheessa interpoloidaan lineaarisesti pisteen P = (x, y) arvo f(x, y)
Bilineaarinen interpolaatio nelikulmiossa > Yksikköneliössä: pinnansovitus

Nelikulmaisessa bilineaarisessa interpoloinnissa syntyy pinta, jonka laatu selviää sieventämällä edellisiä lausekkeita. Nisstä saadaan
Tämä yhtälö voidaan kirjoittaa kompaktiin muotoon sijoittamalla muuttujien eteen vain kertoimet
missä kertoimet ovat
Muodostunutta pintaa kutsutaan hyperboliseksi paraboloidiksi, mikä se yleisesti onkin. Joskus funktion arvot ovat sellaiset, että pinta onkin taso.
Bilineaarinen interpolaatio nelikulmiossa > Suorakulmiossa: pinnansovitus

Vaikka pinnansovitus ei ole bilineaarinen interpolaatio, esitetään vaihtoehtoisena ratkaisutapana samassa yhteydessä. Kun valitaan tasolta mitkä tahansa neljä kulmapistettä  \scriptstyle (x_{1},y_{1}),(x_{2},y_{1}),(x_{1},y_{2}){\text{ ja }}(x_{2},y_{2}), voidaan niiden kautta sovittaa kulkemaan tasopinta
Tasopinnan lausekkeen kertoimet voidaan määrittää ratkaisemalla yhtälöryhmä, jossa lausekkeeseen on sijoitettu koordinaatit ja jossa funktion arvoiksi merkitään kulmapisteiden funktion arvot. Yhtälöryhmä on tällöin
Sovellus: Digitaalisen valokuvan käsittely

Digitaalista valokuvaa pienennettäessä voidaan neliön vierekkäiset neljä kuvapikseliä kutistaa yhdeksi pikseliksi bilineaarisella interpolaatiolla. Pikselien numeeriset arvot interpoloidaan yhdeksi numeeriseksi arvoksi, joka sijoitetaan kopiokuvaan vastaavalle paikalle pienennöksessä. Valokuvia suurennettaessa osa pikseleistä kopioidaan alkuperäisestä valokuvasta ja osa pikseleistä luodaan tyhjinä. Tyhjät pikselit täytetään interpoloimalla viereisiä pikseleitä bilineaarisesti. Samalla voidaan interpoloida kopioituja pikseleitä uudelleen sahalaitaisuuden välttämiseksi.
Pisteen P (vihreä) interpolointi, kun tunnetaan arvot suorakulmion kulmissa (punainen). Pisteet R1 ja R2 (sininen) ovat ensimmäiset apupisteet, joidan arvo interpoloidaan ensimmäiseksi.
Evandro

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Evandro Goebel
Syntymäaika: 23. elokuuta 1986 (ikä 38)
Syntymäpaikka: Blumenau, Brasilia
Pelipaikka: hyökkäävä keskikenttäpelaaja
Pituus: 180 senttimetriä
Junioriseurat
: Atlético Paranaense
Seurat
| Vuodet | Seura | O | (M) |
| 2005–2010 | Atlético Paranaense | 59 | (7) |
| 2008 | → Goiás (laina) | 3 | (0) |
| 2008 | → Palmeiras (laina) | 27 | (0) |
| 2009–2010 | → Atlético Mineiro (laina) | 30 | (3) |
| 2010 | → Vitória (laina) | 7 | (1) |
| 2011–2012 | Punainen tähti | 35 | (13) |
| 2012–2014 | Estoril | 53 | (14) |
| 2014– | Porto | 2 | (0) |
 Seurajoukkueuran tilastot kattavat vain kansalliset sarjat, päivitetty 24. elokuuta 2014.
Evandro Goebel, yleensä vain Evandro (s. 23. elokuuta 1986 Blumenau, Brasilia) on brasilialainen jalkapalloilija. Hän edustaa Portugalin Primeira Ligassa pelaavaa Portoa ja on pelipaikaltaan hyökkäävä keskikenttäpelaaja.
Seurajoukkueura

Evandro siirtyi portugalilaisseura Estoriliin kesällä 2012 serbialaisesta Belgradin Punaisesta tähdestä. Hän teki ensimmäisen maalinsa joukkueessa 27. tammikuuta 2013 ottelussa Olhanensea vastaan.
Lopulta kuukausia kestäneen tarkkailun jälkeen Evandro siirtyi Portoon kesällä 2014.
Aiheesta muualla

Evandron esittely ja tilastot Footballzz-sivustolla (englanniksi)
Ensin ne tulivat...

Martin Niemöller (1892–1984).
Ensin ne tulivat... (saks. Als die Nazis die Kommunisten holten...) on saksalaisen teologin Martin Niemöllerin runo, jossa hän arvostelee älymystön pelkurimaisena pitäämäänsä suhtautumista natsien eri ihmisryhmiin kohdistamiin vainoihin 1930-luvun Saksassa.
Historia

Runon tarkasta muodosta ei ole varmuutta, koska Niemöller muutti sen sanoja useita eri kertoja. Ensimmäisen kerran hän lausui runon Frankfurtin tunnustuskirkossa pitämässään puheessa tammikuussa 1946. Siinä hän tiettävästi mainitsi kommunistit, parantumattomasti sairaat, juutalaiset, Jehovan todistajat sekä natsi-Saksan valloittamien maiden siviilit. Yleisin siteerattu versio on peräisin 1950-luvulta, se sisältää sosialistien ja juutalaisten lisäksi ammattiyhdistysaktiivit. Martin Niemöller -säätiön kotisivujen versiossa puolestaan ovat mukana kommunistit, sosialidemokraatit ja ay-aktiivit. Muissa versioissa on mainittu muun muassa katoliset ja toimittajat. Painetussa muodossa runo esiintyy ensimmäisen kerran vuonna 1955.
Suomennettuna runo löytyy ainakin vuonna 1998 julkaistusta kokoelmasta Maailman runosydän. Hannu Tarmion käännöksessä mainitaan kuitenkin ensimmäisenä juutalaiset.
Myöhempi käyttö

Niemöllerin runo on ollut esillä Jerusalemissa sijaitsevassa Yad Vashem -muistomerkissä, joka on holokaustin uhrien virallinen muistopaikka. Lisäksi se on mukana useiden muiden holokaustimuseoiden näyttelyissä, kuten Yhdysvalloissa toimivassa United States Holocaust Memorial Museumissa. Populaarikulttuurissa Niemöllerin runoa ovat lainanneet muun muassa jazzmuusikko Charles Mingus sekä punkyhtyeet Anti-Flag ja Oi Polloi.
Runon tunnetuin versio

Muun muassa United States Holocaust Memorial Museumin lainaama versio Niemöllerin runosta:
Ensin ne tulivat hakemaan sosialistit, enkä puhunut mitään, koska en ollut sosialisti.

Sitten ne tulivat hakemaan ammattiyhdistysaktiivit, enkä puhunut mitään, koska en ollut ammattiyhdistysaktiivi.

Sitten ne tulivat hakemaan juutalaiset, enkä puhunut mitään, koska en ollut juutalainen.

Sitten ne tulivat hakemaan minut, eikä ollut enää ketään, joka olisi puhunut puolestani.
Eshnunna

Eshnunnasta löydetty rukoilijapatsas.
Eshnunna (nykyinen Tell Ashmar) on Irakissa sijaitseva muinainen jo hylätty rauniokaupunki. 
Sen historia ajoittuu vanhan ajan Sumerin ja Babylonian kaudelle noin 3000–1700 eaa. Kaupunki sijaitsee Mesopotamian ydinalueesta hieman syrjässä Dijala-joen varrella Diyalan maakunnassa. Silti se oli alussa täysin sumerilainen.  Eshnunna itsenäistyi Uus-Sumerista vuonna 2026. Sen jälkeen mm ehkä Der ryösti sen. Eshnunnan valtio syntyi uudestaan 1870-luvulla eaa. Se oli Hammurabin Babylonian eräs kilpailija. Eshnunna teki Larsan kaupungin kanssa kapinan Hammurabia vastaan. Hammurabin sotajoukko kukisti kapinan. Babylonialaiset teloittivat Eshnunnan kuninkaan ja hävittivät kaupungin 1736 eaa.
Aiheesta muualla

Kuvia tai muita tiedostoja aiheesta Eshnunna Wikimedia Commonsissa
Et

Et tarkoittaa seuraavia:
avaruusolento, ET, englannin sanasta extraterrestrial, ulkoavaruudesta Maahan tullut eliö
Egypti, ajoneuvojen kansallisuustunnus ET, valtio tai muu maantieteellinen alue
eksatavu, tunnus Et (myös EB), digitaalisen tiedon tallennuskapasiteetin yksikkö
eksatesla, tunnus ET, magneettivuon tiheyden yksikkö
elämänkatsomustieto, Suomen koululaitoksen oppiainelyhenne ET, oppiaine
Erityistoimihenkilöt ET, suomalainen ammattiliitto, lyhennetään joskus ET
essentiaali trombosytemia, ET, harvinainen krooninen veritauti
et, suomen kieltoverbin yksikön 2. persoonan taivutusmuoto
&, ligatuuri latinan sanasta et ’ja’
eteinen, et., ET, huone
etelä, et., ilmansuunta
Ethiopian Airlines, IATA-koodi ET, lentoyhtiö
Etiopia, ISO 3166-1 -koodi ET, valtio tai muu maantieteellinen alue
Etiopia, siviililentokoneiden kansallisuustunnus ET, valtio tai muu maantieteellinen alue
ET-lehti, lyhyesti ET, suomalainen aikakauslehti
ET Teatteri, Helsingissä toimiva suomenvirolaisten teatteri
E.T. – The Extra Terrestrial, Steven Spielbergin elokuva
European Trophy, ET, jääkiekkoturnaus
viro, ISO 639-1 -koodi et, kieli
Wolfenstein: Enemy Territory, ET, tietokonepeli
Yhdysvaltain itäinen aika, lyh. ET, aikavyöhyke Pohjois- ja Etelä-Amerikassa.
Henkilöt

Et on seuraavan henkilön nimi:
Emanuel Törmälä (1849–1900), nimimerkki E. T., suomalainen kirjailija.
Era Vulgaris

| Era Vulgaris Queens of the Stone Age |
| --- | --- | --- |

Studioalbumin tiedot
 Äänitetty : heinäkuu 2006 – huhtikuu 2007
 Julkaistu: 12. kesäkuuta 2007
 Formaatti: CD, vinyyli, digitaalinen lataus
 Tuottaja(t): Chris Goss Josh Homme
 Tyylilaji: alternative rock, stoner rock, hard rock
 Kesto: 47.53
 Levy-yhtiö: Interscope Records
Listasijoitukset
  Suomen virallinen lista: 6.  Britannian albumilista: 7.  Billboard 200: 14.
Queens of the Stone Agen muut julkaisut
| Lullabies to Paralyze 2005 | Era Vulgaris 2007 | ...Like Clockwork 2013 |
Singlet albumilta Era Vulgaris
 ”Sick, Sick, Sick” Julkaistu: 8. toukokuuta 2007  ”3’s & 7’s” Julkaistu: 4. kesäkuuta 2007  ”Make It wit Chu” Julkaistu: lokakuu 2007
Era Vulgaris on yhdysvaltalaisen rockyhtye Queens of the Stone Agen viides studioalbumi, joka julkaistiin kesäkuussa 2007.
Era Vulgaris on seuraaja Queens of the Stone Agen kaksi vuotta aiemmin julkaistulle Lullabies to Paralyze -albumille. Era Vulgarista seurasi kuuden vuoden tauko studioalbumeissa, kunnes yhtyeen kuudes kokopitkä albumi ...Like Clockwork ilmestyi vuonna 2013.
Era Vulgaris nousi Suomen virallisen listan sijalle 6. Albumi ylsi kymmenen myydyimmän joukkoon lisäksi 12 muussa maassa. Kotimaassaan Yhdysvalloissa albumin paras sijoitus oli 14. Ennen albumin julkaisua kesällä ilmestyneet singlet ”Sick, Sick, Sick” ja ”3’s & 7’s” ylsivät Yhdysvaltain alternative-listalla 25 parhaan joukkoon. Saman vuoden syksynä julkaistu kolmas single ”Make It wit Chu” on lisäksi albumin tunnetuimpia kappaleita.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Turnin’ on the Screw | Homme, Van Leeuwen, Castillo | 5.20 |  |  |  |  |  |  |
| 2. | Sick, Sick, Sick | Homme, Goss, Van Leeuwen, Castillo | 3.34 |  |  |  |  |  |  |
| 3. | I’m Designer | Homme, Van Leeuwen, Castillo | 4.04 |  |  |  |  |  |  |
| 4. | Into the Hollow | Homme, Van Leeuwen, Castillo | 3.42 |  |  |  |  |  |  |
| 5. | Misfit Love | Homme, Van Leeuwen, Castillo | 5.39 |  |  |  |  |  |  |
| 6. | Battery Acid | Homme, Van Leeuwen, Castillo | 4.06 |  |  |  |  |  |  |
| 7. | Make It wit Chu | Homme, Johannes, Melchiondo | 4.50 |  |  |  |  |  |  |
| 8. | 3’s & 7’s | Homme, Van Leeuwen, Castillo | 3.34 |  |  |  |  |  |  |
| 9. | Suture Up Your Future | Homme, Van Leeuwen, Castillo | 4.37 |  |  |  |  |  |  |
| 10. | River in the Road | Homme, Van Leeuwen, Castillo | 3.19 |  |  |  |  |  |  |
| 11. | Run, Pig, Run | Homme, Van Leeuwen, Castillo | 4.40 |  |  |  |  |  |  |
|  |  |  | 47.24 |  |  |  |  |  |  |
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”Sick, Sick, Sick” | 8. toukokuuta 2007 |  Britannian singlelista: 165.  Billboard Alternative Songs: 23.  Suomen virallinen lista: 18. |
| ”3’s & 7’s” | 4. kesäkuuta 2007 |  Britannian singlelista: 19.  Billboard Alternative Songs: 25. |
| ”Make It wit Chu” | lokakuu 2007 |  Britannian singlelista: 101.  Saksan singlelista: 90. |
Kokoonpano > Yhtye

Josh Homme – laulu, kitara, taustalaulu (kappale 1), soolokitara (kappaleet 1, 3, 7, 8), akustinen kitara (kappale 6), lyömäsoittimet (kappaleet 1 ja 11), basso (kappaleet 4, 5, 6, 8, 9, 10, 11), havaijinkitara (kappale 4), koskettimet (kappale 4), sähköpiano (kappaleet 8 ja 9), Rhodes-piano (kappale 7), piano (kappale 11), urut (kappale 10)
Troy Van Leeuwen – koskettimet (kappaleet 1, 2, 5, 6), kitara (kappaleet 1, 2, 3, 4, 7, 8, 10, 11), soolokitara (5, 6, 9), havaijinkitara (kappale 8), taustalaulu (kappaleet 1, 2, 6, 7), basso (kappaleet 2 ja 7), lyömäsoittimet (kappale 1), Moog-syntetisaattori (kappale 3), Rhodes-piano (kappale 4)
Joey Castillo – rummut, lyömäsoittimet (kappaleet 1, 7, 11)
Kokoonpano > Vierailevat muusikot

Alain Johannes – basso (kappaleet 1 ja 3), akustinen kitara (kappale 11), kitara (kappaleet 5 ja 7), viulu (kappaleet 5 ja 11), marxophone (kappale 11), taustalaulu (kappale 11)
Chris Goss – koskettimet (kappale 4), kitara (kappale 1), ääniefektit (kappale 2), urut (kappale 5), sähköpiano (kappaleet 6 ja 9), basso (kappale 10), taustalaulu (kappaleet 7 ja 11)
Julian Casablancas – Casio-kitara, laulu (kappale 2)
Brody Dalle – taustalaulu (kappale 7)
Liam Lynch – taustalaulu (kappale 7)
Serrina Sims – taustalaulu (kappale 7)
Mark Lanegan – taustalaulu (kappale 10)
Kokoonpano > Tuotanto

Chris Goss ja Josh Homme – tuottajat
Alain Johannes – äänisuunnittelu, miksaus
Joe Barresi – miksaus
Justin Smith – miksausavustaja
Stephen Marcussen – masterointi
Jason Noto – graafinen suunnittelu, kansikuva, piirrokset
Dr. Mark A. Williams – A&R-manageri
Listasijoitukset

| Vastaanotto> Yhteispisteet.Julkaisu | Vastaanotto> Yhteispisteet.Pisteet |
| --- | --- |
Metacritic: 75/100
Arvostelupisteet
Julkaisu: Pisteet
AllMusic: 
Desibeli.net: 
Imperiumi.net: 7,5/10
Pitchfork: 6,2/10
Rolling Stone: 
Soundi: 
Sputnikmusic: 
Sue: 8/10
| Lista | Paras sijoitus | Viikkoja listalla |
| --- | --- | --- |
|  Australian ARIA-albumilista | 4. | 6 |
|  Itävallan Ö3-albumilista | 4. | 10 |
|  Belgian Ultratop-albumilista | 2. | 15 |
|  Tanskan Hitlisten-albumilista | 8. | 3 |
|  Alankomaiden MegaCharts-albumilista | 7. | 9 |
|  Suomen virallinen lista | 6. | 3 |
|  Ranskan SNEP-albumilista | 22. | 8 |
|  Saksan GfK-albumilista | 5. | 4 |
|  Irlannin IRMA-albumilista | 6. | 5 |
|  Italian FIMI-albumilista | 28. | 4 |
|  Uuden-Seelannin RIANZ-albumilista | 4. | 5 |
|  VG-lista (Norja) | 5. | 8 |
|  Portugalin AFP-albumilista | 27. | 1 |
|  Espanjan Promusicae-albumilista | 65. | 1 |
|  Sverigetopplistan (Ruotsi) | 6. | 4 |
|  Sveitsin Hitparade-albumilista | 4. | 9 |
|  Britannian albumilista | 7. | 4 |
|  Yhdysvaltain Billboard 200 -albumilista | 14. | 4 |
Fanny Kukonlehto

Fanny Kukonlehto (s. 2. elokuuta 2003) on suomalainen maastohiihtäjä ja suunnistaja. Hän edustaa maastohiihdossa Tampereen Pyrintöä ja suunnistuksessa Kangasala SK:ta.
Maastohiihdon maailmancupissa Kukonlehto kilpaili ensimmäisen kerran Rukalla marraskuussa 2022 ja pääsi heti maailmancupin pisteille sijoituttuaan perinteisen sprintin karsinnassa 48:nneksi. Hänet valittiin Suomen joukkueeseen alle 20-vuotiaiden maailmanmestaruuskilpailuihin 2021, 2022 ja 2023, joissa hänen paras yksilökilpailun sijoituksensa oli 14. sija 20 kilometrin perinteisen yhteislähtökilpailussa Whistlerissä tammikuussa 2023. Alle 20-vuotiaiden SM-kilpailuissa Kukonlehto on vuonna 2021 voittanut 10 kilometrin perinteisen väliaikalähdön ja 15 kilometrin vapaan yhteislähdön, sijoittunut toiseksi 10 kilometrin perinteisen kilpailussa maaliskuussa 2023 ja kolmanneksi vapaan sprintissä helmikuussa 2023. Aikuisten SM-tasolla hänen paras tuloksensa on 13. sija 30 kilometrin perinteisen kilpailusta huhtikuussa 2022.
Suunnistuksessa Kukonlehto kuuluu nuorten maajoukkueeseen ja on voittanut useita nuorten SM-mitaleja, muun muassa SM-kultaa 18-vuotiaiden sarjassa pitkän matkan kilpailussa vuonna 2021. Nuorempana hän on harrastanut myös ampumahiihtoa ja voittanut siinäkin nuorten SM-mitaleja.
Estádio Independência

| Estádio Independência> Estádio Raimundo Sampaio |
| --- | --- |

Rakennuksen tiedot
Sijainti:  Belo Horizonte, Brasilia
Koordinaatit:  19°54′30″S, 43°55′04″W
Rakennustyöt aloitettu:  1947
Avattu:  29. toukokuuta 1950
Omistaja:  América Futebol Clube
Katsojakapasiteetti
 18 000 
Kentän mitat
 110 x 75 m 
Lisää rakennusartikkeleitaArkkitehtuurin teemasivulla
Estádio Independência eli Estádio Raimundo Sampaio on jalkapallostadion Belo Horizonten kaupungissa, Brasiliassa. Stadion rakennettiin Brasilian MM-kisoja varten. Stadion on myös América Futebol Cluben kotistadion.
Etelännokkonen

| Etelännokkonen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Nokkoskasvit Urticaceae
Suku::  Nokkoset Urtica
Laji::  dioica
Alalaji::  dioica
Kolmiosainen nimi
 Urtica dioica ssp. dioica  L. 
Infobox OKNimi-testi OK: 
Etelännokkonen (Urtica dioica ssp. dioica) on poltinkarvallinen, monivuotinen ruohokasvi. Se on yksi nokkosen eli isonokkosen (U. dioica) alalajeista.
Ulkonäkö ja koko

Etelännokkonen kasvaa 30–300 senttimetriä korkeaksi. Varsi on nelisärmäinen, melko vankka ja tavallisesti haaraton. Varressa, lehtiruodeissa ja lehtisuonien alapinnalla on tavallisesti runsaasti poltinkarvoja sekä niitä lyhyempiä hapsikarvoja. Joskus harvoin poltinkarvat voivat puuttua kokonaan. Paksuhkot lehdet ovat vastakkain, ehyitä ja sahalaitaisia. Ainakin alimmat lehdet ovat herttatyvisiä. Tummanvihreä lehtilapa on muodoltaan puikea tai kapeanpuikea ja pitkäkärkinen. Kärkihammas ulottuu viereisiä hampaita paljon pitemmälle. Tavallisesti lehtilapa on 4–15 cm pitkä ja 2–3 kertaa leveytensä pituinen. Kukinto-osan alapuolisten lehtien lapa on tavallisesti enintään kaksi kertaa leveytensä pituinen. Vankka lehtiruoti on enintään noin puolet lavan pituudesta.
Etelännokkosen kukinnot ovat 4–8 cm pitkiä norkkoja ja pitempiä kuin lehtiruodit. Etelännokkonen on tavallisesti kaksikotinen, eli hede- ja emikukat sijaitsevat eri yksilöissä. Kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Etelännokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.
Levinneisyys

Euroopassa etelännokkosta tavataan koko mantereella aivan pohjoisimpia osia lukuun ottamatta. Levinneisyysalue jatkuu Aasian puolella aika Keski-Siperiaan, Keski-Aasiaan, Pohjois-Iraniin ja Turkkiin. Paikoitellen lajia tavataan myös Pohjois-Afrikassa. Pohjois-Amerikan keski- ja pohjoisosissa etelännokkosta tavataan paikoitellen tulokaslajina. 
Suomessa etelännokkonen kasvaa koko Suomessa. Runsaimmin lajia kasvaa Oulu–Joensuu-linjan eteläpuolella. Lapissa laji on harvinaisempi.
Elinympäristö

Etelännokkonen on selkeästi kulttuurisidonnainen laji, joka viihtyy monenlaisissa ihmisen muokkaamissa ympäristöissä. Sitä kasvaa muun muassa asumusten lähettyvillä, pihoilla, seinustoilla, puutarhoissa ja teiden varsilla. Alkuperäisenä luonnonkasvina etelännokkosta tavataan Suomessa ainoastaan Etelä-Suomen merenrantalehdoissa. Muualla maassa se on muinaistulokas. Maavartensa avulla laji muodostaa tiheitä kasvustoja.
Aiheesta muualla

Kasviatlas 2010: Etelännokkosen levinneisyys Suomessa
United States Department of Agriculture (USDA): Urtica dioica ssp. dioica (englanniksi)
Etelännokkosen kukintoja.
Evangelia Heretika

| Evangelia Heretika Behemoth |
| --- | --- | --- |

DVD-julkaisun tiedot
 Äänitetty : 2008–2009
 Julkaistu: 5. marraskuuta 2009
 Tyylilaji: blackened death metal
Behemothin muut julkaisut
| Crush.Fukk.Create: Requiem for Generation Armageddon 2004 | Evangelia Heretika 2010 |   |
Evangelia Heretika on puolalaisen blackened death metal -yhtye Behemothin kolmas live-DVD, joka julkaistiin 1. marraskuuta 2010.
Kappaleet

DVD 1
| --- | --- |
 Live in Paris 2008, 17. helmikuuta 2008 Rome 64 C.E.  Slaying the Prophets ov Isa  Antichristian Phenomenon  Demigod  From the Pagan Vastland  Conquer All  Prometherion  Drum Solo  Slaves Shall Serve  As Above So Below  At the Left Hand of God  Summoning ov the Ancient Ones  Christgrinding Avenue  Christians to the Lions  Sculpting the Throne ov Seth  Decade ov Therion  Chant for Ezkaton 2000 E.V.  I Got Erection	(Turbonegro cover)  Pure Evil & Hate :  Live in Warsaw 2009, 25. syyskuuta 2009 Intro  Ov Fire And The Void  Demigod  Pan  Satyros  Shemhamforash  Conquer All  Decade ov Therion  Wolves  Guard My Coffin  Christians to the Lions  At the Left Hand ov God  Slaves Shall Serve  As Above So Below  Drum Solo  Alas, Lord Is Upon Me  Antichristian Phenomenon  Chant for Ezkaton 2000 E.V.  Lucifer 
DVD 2
| --- | --- |
 2 dokumenttifilmiä, "Evangelia Nova" ja "De Arte Heretika"  Musiikkivideoita Decade ov Therion (video)  As Above So Below (video)  Conquer All (video)  Slaves Shall Serve (video)  Prometherion (video)  At the Left Hand ov God (video)  Inner Sanctum (video)  Ov Fire and the Void (video)  Alas, Lord Is Upon Me (video) Making of -videoita Making of "Prometherion"  Making of "At the Left Hand ov God"  Making of "Inner Sanctum"  Making of "Ov Fire and the Void"  Making of "Alas, Lord Is Upon Me" :  Bonus Audio-CD Intro – 2.12  Ov Fire and the Void – 4.34  Demigod – 4.26  Pan Satyros – 4.32  Shemhamforash – 4.07  Conquer All – 4.12  Decade ov Therion – 2.55  Wolves Guard My Coffin – 5.12  Christians to the Lions – 3.10  At the Left Hand ov God – 5.06  Slaves Shall Serve – 4.05  As Above So Below – 4.52  Drum Solo – 1.11  Lam – 5.24  Alas, Lord Is Upon Me – 3.47  Antichristian Phenomenon – 5.44  Chant for Ezkaton 2000 E.V. – 4.57  Lucifer – 8.28
Aiheesta muualla

Evangelia Heretika Discogsissa. (englanniksi)
Albumi Evangelia Heretika Encyclopaedia Metallum -sivustolla (englanniksi)
Erik Berg (metsänhoitaja)

Erik Berg  (11. heinäkuuta 1901 Lahti – 20. heinäkuuta 1979 Pori) oli suomalainen metsänhoitaja ja metsätalouden asiantuntija, joka sai ylimetsänhoitajan ja metsäneuvoksen arvonimet.
Henkilöhistoria

Bergin vanhemmat olivat liikennetarkastaja Anton Aleksander Bernhard Berg ja Fanny Irene Villikka ja puoliso vuodesta 1926 lehtori Tyyni Amanda Laakso. Vuorineuvos Pertti Berg oli heidän poikansa. Erik Berg tuli ylioppilaaksi Turun suomalaisesta lyseosta 1920 ja valmistui metsänhoitajaksi Helsingin yliopistosta 1925. Hän oli Kokemäenjoen Lauttausyhdistyksen uittoesimies 1926–1934, Kokemäen maamieskoulun metsänhoidon ja apuaineiden opettaja 1933–1940, Satakunnan metsänhoitolautakunnan apulaismetsänhoitaja vuodesta 1937 ja metsänhoitaja 1940–1945, kansanhuoltoministeriön puu- ja polttoaineosaston apulaisosastopäällikkö 1943 ja 1944–1945 ja vt. osastopäällikkö 1943–1944, Satakunnan hankintapiirin päällikkö 1945–1947, Toiminimi Wiik & Höglundin piirimetsänhoitaja Porissa 1945–1950, Metsävienti Oy:n omistaja ja toimitusjohtaja 1950–1953 sekä Satakunnan metsänhoitolautakunnan metsänhoitaja vuodesta 1953 ja päämetsänhoitaja 1965–1968.
Berg oli myös Kauvatsanjoen Lauttausyhdistyksen uittoesimies 1926–1934, Kokemäen yhteiskoulun kansantalouden vt. opettaja 1931 ja 1932–1933, Metsähallituksen hiilitoimiston metsänhoitaja 1939–1940 ja Porin työvoimapiirin apulaisosastopäällikkö ja puutavarankuljetusten päällikkö 1940–1941. Hän oli lisäksi Satakunnan Metsäsanomain päätoimittaja ja vastaava toimittaja sekä Porin kaupunginvaltuuston jäsen 1948–1950 ja kaupunginhallituksen jäsen 1949–1950. Bergillä oli myös lukuisia muita luottamus- ja asiantuntijatehtäviä. Suomen sisällissotaan valkoisten puolella osallistunut Berg oli Kokemäen suojeluskunnan paikallispäällikkö 1933–1937. Ylimetsänhoitajan arvonimen Berg sai 1958 ja metsäneuvoksen arvonimen 1965.